Une cjadene
umane a pro de indipendence che e scjavaci dute la Catalogne inte
zornade dai 11 di Setembar, fieste nazionâl catalane. E je cheste la
gnove iniziative imbastide de Assemblee Nazionâl Catalane par
manifestâ ancjemò une volte la volontât di indipendence de
maiorance dai catalans. Si trate di cuvierzi une trate di plui o
mancul 400 chilometris cuntun numar stimât di personis che al
podarès lâ di 250 a 280 mil. Lis iscrizions par partecipâ a son
tacadis ai 3 di Lui e, juste par dâ une cerce de sensibilitât dai
catalans su chest teme, tal zîr di une setemane a jerin za 80 mil
lis adesions rivadis. Se il numar di personis par dâ vite ae
iniziative nol varès duncje di jessi un probleme, al è po di zontâ
che za si resone su la pussibilitât di inmaneâ cjadenis umanis pe
indipendence ancje in altris parts dai Paîs Catalans e in altris
localitâts ator pal mont là che a vivin comunitâts catalanis.
Font:
VilaWeb, 10/07/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn